ཚེ་རིང་རྡོ་རྗེ་ལོ་ངོ་༤ཡི་སྟེང་ནས་གེ་སར་སྒྲུང་དང་ལས་འབྲེལ་བྱུང་།ཆེས་ཐོག་མར་ཁོང་གིས་གེ་སར་སྒྲུང་ལག་བྲིས་མ་ཞིག་ཡོད་པ་དེར་བལྟས་ནས་གསལ་བྱེད་སུམ་བཅུ་སྦྱང་བ་རེད།སྡེ་དགེ་ས་ཁུལ་དུ་བཤད་སྲོལ་འདི་འདྲ་ཞིག་ཡོད་དེ།བྱིས་པ་ཆུང་དུས་སློབ་དཔོན་པད་མའི་རྣམ་ཐརདང་གེ་སར་སྒྲུང་སློབ་སྦྱོང་བྱས་ཚེ།ནར་སོན་རྗེས་བྱ་བ་ཆེན་པོ་འགྲུབ་སྲིད།ཅེས་བཤད་པ་རེད།ཏག་ཏག་དུས་དེ་ནས་བཟུང་།ཚེ་རིང་རྡོ་རྗེས་གེ་སར་སྒྲུང་ལོ་ངོ་༦༠ལྷག་ལ་བཀླགས་ཡོད་པ་དང་།ཆེད་དུ་གེ་སར་སྒྲུང་ལ་ཞིབ་འཇུག་བྱས་ནས་ལོ་ངོ་༢༠ལྷག་འགོར་ཡོད།དུས་སྐབས་དེའི་རིང་ཁོང་རང་བོད་ཁུལ་གྱི་ཞིང་ཆེན་བཞི་དང་བོད་ལྗོངས་སོགས་ས་ཁུལ་སོ་སོར་ཕེབས་ཡོད་པ་མ་ཟད།ཏུན་ཧོང་དུའང་ཕེབས་ནས་གེ་སར་སྒྲུང་དང་འབྲེལ་བའི་བྱ་འགུལ་ཆེ་ཆུང་ཁག་༧༠ལྷག་ལ་ཞུགས་ཏེ།དཔྱད་རྩོམ་དང་དཔེ་དེབ་བརྩམས་ཆོས་གང་མང་པར་བསྐྲུན་འགྲེམ་སྤེལ་བྱས་ཡོད།ད་ལྟ་ཁོང་རང་ལོ་ལོན་རྒན་པ་ཆགས་ཡོད་ཀྱང་།ད་དུང་བློ་སྤོབས་མ་ཞུམ་པར་གེ་སར་རིག་གནས་རྒྱུད་འཛིན་དང་དར་ཁྱབ་གཏོང་ཆེད་ནུས་པ་ཅི་ཡོད་འདོན་བཞིན་ཡོད།ཉེ་ལམ་ཁོང་གིས་བོད་ཡིག་གི་འཛམ་གླིང་སྙན་སྒྲུང་རིག་མཛོད་ཁྲོད་ཀྱི་གེ་སར་རྒྱལ་པོའི་རྣམ་ཐར་སྐོར་ལ་དཔྱད་ཞིབ་གནང་བཞིན་ཡོད།ཁོང་གིས་གེ་སར་སྒྲུང་ལས་ཆེས་ངོ་མཚར་ཆེ་བའི་ནང་དོན་ཁག་ཧ་གོ་བའི་ཆེད་དུ་ཁམས་སྐད་དག་མར་བསྒྱུར་ནས།མི་གང་མང་གིས་ལྟ་ཀློག་དང་ཞིབ་འཇུག་བྱེད་པར་མཁོ་འདོན་བྱེད་རྩིས་ཡོད།